คาดหุ้นเช้านี้ปรับขึ้น
นักวิเคราะห์คาดตลาดหุ้นไทยเช้านี้ปรับขึ้นต่อตามต่างประเทศ แต่กรอบจำกัดเหตุกังวลมาตรการธปท.
6 ต.ค. 2553

นักวิเคราะห์คาดตลาดหุ้นไทยเช้านี้ปรับขึ้นต่อตามต่างประเทศ แต่กรอบจำกัดเหตุกังวลมาตรการธปท.
นายอภิชาติ ผู้บรรเจิดกุล นักวิเคราะห์หลักทรัพย์ สำนักวิจัย บล.ทิสโก้ กล่าวว่า ตลาดหุ้นไทยเช้านี้มีโอกาสปรับตัวขึ้นต่อตามตลาดหุ้นต่างประเทศทั้งดาวโจนส์และเอเชีย หลังได้รับอานิสงส์ธนาคารกลางญี่ปุ่น(บีโอเจ)มีมติให้ปรับลดอัตราดอกเบี้ยและประกาศใช้มาตรการผ่อนคลายทางการเงิน ประกอบกับได้รับแรงหนุนจากตัวเศรษฐกิจสหรัฐฯที่เมื่อคึนนี้ออกมาดี
แต่กรอบการปรับขึ้นยังค่อนข้างจำกัด เนื่องจากนักลงทุนยังมีความกังวลเรื่องที่ธนาคารแห่งประเทศไทย(ธปท.)จะมีการออกมาตราการควบคุมเงินทุนไหลเข้าหลังจากค่าเงินบาทมีแนวโน้มแข็งค่าต่อ
"วันนี้คงรีบาวน์ต่อ เพราะได้เมื่อคืนนี้ที่สหรัฐฯและยุโรปปรับขึ้นกันทั่วโลก และยังได้บีโอเจเรื่องดอกเบี้ย แต่กรอบการขึ้นวันนี้ค่อนข้างจำกัจเพราะยังมีไม่ความชัดเจนเรื่องมาตราการควบคุมเงินไหลเข้าของแบงก์ชาติ"นายอภิชาติ กล่าว 
พร้อมให้แนวรับ 955,960 จุด แนวต้าน 975,980 จุด
ขณะที่นายชัย จิรเสวีนุประพันธ์ ผู้จัดการฝ่ายกลยุทธ์การลงทุน บล.พัฒนสิน กล่าวว่า ตลาดหุ้นไทยมีโอกาสปรับตัวเพิ่มขึ้นทดสอบแนวต้านที่ 975-980 จุด เนื่องจากได้รับผลบวกจากตลาดหุ้นต่างประเทศ ดัชนีดาวโจนส์ ตลาดหุ้นนิวยอร์กที่ปรับขึ้น จากการคาดการณ์ว่าธนาคารกลางสหรัฐอาจจะออกมาตรการกระตุ้นเศรษฐกิจ ประกอบกับยังมีปัจจัยหนุนจากราคาน้ำมันดิบในตลาดโลก ซึ่งจะส่งผลต่อราคาหุ้นในกลุ่มพลังงาน และส่งผลต่อตลาดหุ้นไทยปรับขึ้นด้วย
ส่วนปัจจัยที่ต้องติดตามคือประเด็นการเมืองภายในประเทศที่จะมีการชุมนุมการเคลื่อนไหวต่างๆในช่วงเดือนนี้จะมีทิศทางเป็นอย่างไร 
กลยุทธ์การลงทุน แนะนำเก็งกำไรในหุ้นกลุ่มพลังงาน ธนาคารพาณิชย์ และรับเหมาก่อสร้าง ประเมินแนวรับอยู่ที่ 960-957 จุด แนวต้าน 975-980 จุด ซึ่งจะส่งผลต่อราคาหุ้นในกลุ่มพลังงาน และส่งผลต่อตลาดหุ้นไทยปรับขึ้นด้วย